tartuNLP/wikipedia-smugri-20251201 huggingface dataset:
Tekninen seuranta

Tekninen seuranta tarkoittaa Suomessa erästä salaista pakkokeinoa, jota voidaan käyttää esitutkinnassa salassa sen kohteelta ja josta säädetään vuoden 2011 pakkokeinolain 10 luvussa.
Pakkokeinolaissa teknisellä seurannalla tarkoitetaan esineen, aineen tai omaisuuden liikkumisen seurantaa siihen erikseen sijoitettavalla tai siinä jo olevalla radiolähettimellä tai muulla sellaisella teknisellä laitteella taikka menetelmällä tai ohjelmistolla. Teknisen seurannan tarkoituksena voi olla myös seurata rikoksesta epäillyn liikkumista.
Teknisen seurannan edellytykset.
Esitutkintaviranomainen saa kohdistaa rikoksen kohteena olevaan tai rikoksesta epäillyn oletettavasti hallussa olevaan tai käyttämään esineeseen, aineeseen tai omaisuuteen teknistä seurantaa, kun epäiltyä on syytä epäillä rikoksesta, josta säädetty ankarin rangaistus on vähintään vuosi vankeutta.
Jos teknisen seurannan tarkoituksena on seurata rikoksesta epäillyn liikkumista sijoittamalla seurantalaite hänen yllään oleviin vaatteisiin tai mukanaan olevaan esineeseen (henkilön tekninen seuranta), saadaan toimenpide suorittaa vain, jos häntä on syytä epäillä seuraavista rikoksista:
Edellytykset ovat siis epäillyn liikkumista seurattaessa samat kuin teknisen kuuntelun edellytykset.
Disciple (yhtye)

Disciple on yhdysvaltalainen kristillinen vaihtoehtometalliyhtye, joka perustettiin Knoxvillessä, Tennesseessä vuonna 1992. Vuosien saatossa yhtyeen musiikki on vaihdellut nu metalin, southern rockin, hard rockin ja vaihtoehtometallin välillä. 
Nelihenkinen yhtye julkaisi yhdeksännen studioalbuminsa "O God Save Us All" (Fair Trade Services) marraskuussa 2012. Albumilla yhtye palasi "Disciple"- ja "Back Again" -levyiltään tuttuun melodiseen hard rockiin. Albumin on tuottanut pitkään RED-yhtyeen kitaristina vaikuttanut tuottaja Jasen Rauch. Disciple on saavuttanut runsaasti Billboard-listamenestystä, ja yhtye on palkittu kahdesti Dove Awardilla. Disciplen tunnetuimpia kappaleita ovat ”Dear X, You Don’t Own Me”, ”By God” ja ”Game On”.
Yli 20-vuotisen uransa aikana Disciple on esiintynyt yli 2 000 keikalla ympäri maailmaa. Yhtye on esiintynyt yhteiskiertueilla muun muassa Skilletin, REDin ja Thousand Foot Krutchin kanssa.
Disciple on esiintynyt Suomessa kahdesti. Yhtye esiintyi Suomessa ensimmäistä kertaa vuonna 2012 Maata Näkyvissä -festivaalin pääesiintyjänä Turun HK-Areenalla lähes 10 000 hengen yleisölle, sekä vuonna 2014 Keuruun Iso-Kirjan Iso-Soitossa lauantai-illan megakonsertissa.
Diskografia.
Albumit
EP:t
Scott Thornton

Scott Christopher Thornton (s. 9. tammikuuta 1971) on kanadalainen pelaajauransa lopettanut jääkiekkoilija. Thornton oli pelipaikaltaan hyökkääjä.
Toronto Maple Leafs varasi Thorntonin ensimmäisellä kierroksella numerolla 3, vuonna 1989. Hän pelasi 33 ottelua ensimmäisellä kaudellaan ja sai yhden maalin sekä 3 maaliin johtanutta syöttöä. 
Scott ja Joe Thornton ovat serkkuja, mutta eivät ole sukua Shawn Thorntonille.
Tilastot.
"GP=Pelatut ottelut G=Maalit A=Syötöt PIM=Jäähyminuutit Pts=Pisteet"
Vesikansan seurakuntakoti

Vesikansan seurakuntakoti on valmistunut vuonna 1980. Rakennuksen on suunnitellut lahtelainen arkkitehtitoimisto Salmenkivi ja vihkinyt Tampereen hiippakunnan piispa Erkki Kansanaho. Hollolan seurakunnan omistama rakennus sijaitsee Hollolan Vesikansan alueella, osoitteessa Paimelantie 51. Vesikansan seurakuntakoti palvelee Vesijärven itäpuolella sijaitsevaa seurakunnan osaa. Joka pyhä kirkkosalissa pidettävän jumalanpalveluksen lisäksi seurakuntakoti kokoaa lasten, varhaisnuorten ja eläkeikäisten kerhoja ja on muun seurakuntatoiminnan keskus Vesikansassa. 
Vesikansan seurakuntakodin kirkkosaliin mahtuu noin 100 henkeä. Rakennuksen alttariseinä muodostuu ikkunoista, joista avautuu näkymä sekä luontoon että suureen piharistiin. Kaikki rakennuksen harjat osoittavat ristin keskelle.
Kirkkosalin suuren Pieta-taulun (ristiltäotto) on maalannut Suomen taiteen kultakauden kuvataiteilija Väinö Hämäläinen (1876–1940). Hänellä oli taiteilija-ateljee Vesijärven rannalla Oinassaaressa.Kirkkosalissa on induktiosilmukka, joka välittää äänentoiston kuulolaitteisiin. 
Päärakennuksen pinta-ala on 660 kerrosneliömetriä ja tilavuus 2 275 rakennuskuutiometriä.
Klaus Voormann

Klaus Voormann (s. 29. huhtikuuta 1938 Saksa) on saksalainen muusikko ja taiteilija, joka tunnetaan parhaiten ystävyydestään ja yhteistyöstään The Beatlesin kanssa. Voormann mm. suunnitteli Beatlesin albumien "Revolver" ja "Anthology" kannet. The Beatlesin hajoamisen jälkeen Voormann työskenteli kaikkien muiden yhtyeen jäsenten paitsi Paul McCartneyn kanssa ja soitti John Lennonin, George Harrisonin ja Ringo Starrin sooloalbumeilla sekä myös Lennonin perustamassa Plastic Ono Band-yhtyeessä.
Voormann tutustui The Beatlesin jäseniin, heidän esiintyessään Hampurissa vuonna 1960. Voormann näki The Beatlesin konsertin eräällä klubilla ja oli hyvin vaikuttunut yhtyeen jäsenten lahjakkuudesta. Voormann meni katsomaan The Beatlesia uudestaan, tällä kertaa tyttöystävänsä Astrid Kirchherrin kanssa. He tutustuivat Beatlesin jäseniin paremmin ja ystävystyivät heidän kanssaan. Astrid jopa rakastui yhtyeen basistiin Stuart Sutcliffeen, jonka vuoksi Sutcliffe erosi Beatlesista ja jonka hän myöhemmin kihlasi. The Beatlesin suosio kasvoi niin Hampurissa kuin sen lähikaupungeissakin ja lisäksi myös yhtyeen kotimaassa Britanniassa. The Beatles sai levytys-sopimuksen viimein vuonna 1962 ja nousi Euroopassa suursuosioon esikoisalbumillaan "Please Please Me" (1963). Vuonna 1964 julkaistiin yhtyeen kolmas albumi "A Hard Day's Night" joka nosti The Beatlesin suosion huipulle myös Amerikassa ja teki yhtyeestä maailman suosituimman artistin. Vuonna 1966 The Beatles julkaisi seitsemännen albuminsa, "Revolver" jonka kannen Voormann suunnitteli. Kannessa oli Voormannin piirtämät kasvokuvat kaikista The Beatlesin jäsenistä, joiden ympärille hän oli liittänyt valokuvia yhtyeestä. Kansi sai paljon kiitosta ja arvostusta ja se onkin yksi maailman tunnetuimmista albumin kansikuvista. Myöhemmin Voormann suunnitteli kannen myös The Beatlesin kuusi CD-levyä kattaneeseen kokoelmaan The Beatles Anthologyyn.
1960-luvulla Voormann oli rock-yhtye Manfred Mannin jäsen, ja hän soitti yhtyeessä bassokitaraa. Vuonna 1969 The Beatlesin jäsen John Lennon perusti vaimonsa Yoko Onon ja useiden muiden rock-tähtien kuten Eric Claptonin kanssa yhtyeen Plastic Ono Band, jonka basisti Voormann oli. Yhtye koottiin muutamaa konserttia varten. Voormann soitti myös useilla Lennonin sooloalbumeilla; "John Lennon/Plastic Ono Band" (1970). "Imagine" (1971), "Some Time in New York City" (1972), "Walls and Bridges" (1974) ja "Rock 'n' Roll" (1975). Voormann soitti myös The Beatlesin jäsenten George Harrisonin ja Ringo Starrin sooloalbumeilla ja soitti bassoa myös Harrisonin järjestämässä hyväntekeväisyyskonsertissa "Concert for Bangladesh" (1971).
Sademetsäkäpinkäinen

Sademetsäkäpinkäinen ("Campephaga petiti") on käpinkäisten heimoon kuuluva varpuslintu.
Levinneisyys.
Sademetsäkäpinkäistä tavataan Angolassa, Kamerunissa, Kongossa, Kongon demokraattisessa tasavallassa, Gabonissa, Keniassa, Nigeriassa ja Ugandassa. Lajin ei uskota olevan vaarassa, ja se on luokiteltu elinvoimaiseksi.
Purppurakäpinkäinen

Purppurakäpinkäinen ("Campephaga quiscalina") on käpinkäisten heimoon kuuluva varpuslintu.
Levinneisyys.
Purppurakäpinkäistä tavataan Angolassa, Beninissä, Keski-Afrikan tasavallassa, Kamerunissa, Kongossa, Kongon demokraattisessa tasavallassa, Norsunluurannikolla, Päiväntasaajan Guineassa, Gabonissa, Ghanassa, Guineassa, Keniassa, Liberiassa, Malissa, Nigeriassa, Sierra Leonessa, Etelä-Sudanissa, Sudanissa, Tansaniassa, Togossa, Sambiassa ja Ugandassa. Lajin ei uskota olevan vaarassa, ja se on luokiteltu elinvoimaiseksi.
Ruusuminivetti

Ruusuminivetti ("Pericrocotus roseus") on käpinkäisten heimoon kuuluva varpuslintu.
Levinneisyys.
Ruusuminivettiä tavataan Afganistanissa, Bangladeshissa, Bhutanissa, Kiinassa, Intiassa, Laosissa, Myanmarissa, Nepalissa, Pakistanissa, Thaimaassa ja Vietnamissa. Lajin ei uskota olevan vaarassa, ja se on luokiteltu elinvoimaiseksi.
Kiinanminivetti

Kiinanminivetti ("Pericrocotus cantonensis") on käpinkäisten heimoon kuuluva varpuslintu.
Levinneisyys.
Kiinanminivettiä tavataan Kambodžassa, Kiinassa, Hongkongissa, Laosissa, Myanmarissa, Thaimaassa ja Vietnamissa. Lajin ei uskota olevan vaarassa, ja se on luokiteltu elinvoimaiseksi.
Poverty Stinks

Poverty Stinks oli suomalainen 1980-luvun puolivälissä perustettu voimapop-yhtye. Poverty Stinks julkaisi ensimmäisen singlensä ”I Wanna Be With You” omakustanteena loppuvuodesta 1988, jonka jälkeen levy-yhtiö CBS kiinnostui yhtyeestä. Ensimmäinen CBS-single oli uudelleenmiksattu version ”I Wanna Be With Yousta”. Single ilmestyi vuonna 1989 kuten myös kakkossingle ”You Can't Give Enough”.
Miehistömuutosten jälkeen Poverty Stinks levytti Gaga Goodiesille arvostelumenestykseksi nousseen, Ari Vaahteran tuottaman "Gargle Blaster" -albumin, joka julkaistiin lokakuussa 1990. Vuonna 1991 yhtye siirtyi Poko Rekordsille, joka julkaisi vuosina 1991–1998 yhtyeeltä viisi studioalbumia ja kolme kokoelmalevyä. Vuonna 2006 Poko Rekords julkaisi kokoelmalevyn "There Must Be... Hits!".
Poverty Stinks kiersi 1990-luvulla Suomen lisäksi keikkailemassa ja promoamassa levyjään myös muun muassa Skandinaviassa, Britanniassa, Saksassa, Yhdysvalloissa ja Japanissa.Yhtye esiintyi festivaaleilla Skandinaviassa, muun muassa Roskildessa, Dalarockissa ja Hultsfredissa.
Rickenbackerin kansainvälinen lentoasema

Rickenbackerin kansainvälinen lentoasema (, FAA:n sijaintikoodi: LCK) on lentoasema Lockbournessa Franklinin piirikunnassa, Ohiossa. Se sijaitsee noin 16 kilometriä etelään Columbusin keskustasta. Lentoasema on nimetty Columbusista kotoisin olevan lentäjä Eddie Rickenbackerin mukaan. Se on Columbusin pääasiallinen rahtilentoasema.
Rickenbacker on myös Yhdysvaltain ilmavoimien 121. ilmatankkauslennoston kotikenttä.
Historia.
Alkuperäinen kenttä avattiin kesäkuussa 1942. Se nimettiin läheisen kylän mukaan Lockbournen sotilaslentokentäksi. Siitä tuli Yhdysvaltain armeijan lentojoukkojen (United States Army Air Corps, USAAC) koulutuskeskus.
Kylmän sodan aikana kenttä tunnettiin nimellä Lockbournen lentotukikohta ja sitä käytti strategiset ilmavoimat. 18. toukokuuta 1974 kenttä nimettiin uudelleen Rickenbackerin lentotukikohdaksi.
Tukikohta siirrettiin Strategic Air Commandilta Air National Guardille ja nimettiin Rickenbackerin Air National Guardin tukikohdaksi 1. huhtikuuta 1980.
Tukikohdan sulkemista suunniteltiin vuonna 1991. Ohion osavaltion ehdotuksen mukaisesti kentän toiminnot kuitenkin järjestettiin uudelleen kentän sulkemisen sijasta. Kentästä tuli 121. ilmatankkauslennoston ja 160. ilmatankkausrykmentin kotikenttä.
Elokuussa 2001 alkoi Yhdysvaltain laivaston ilmavoimien reservikeskuksen rakentaminen. Siellä toimii lähes tuhat reservin jäsentä.
Toiminta.
Rickenbacker oli Rickenbackerin satamaviraston alaisuudessa vuoteen 2003, jolloin se siirtyi yhdessä Port Columbusin ja Boltonin lentoasemien kanssa Columbus Regional Airport Authorityn alaisuuteen. Rahtilentoja kentälle lentävät muun muassa FedEx Express, FedEx Feeder, Mountain Air Cargo ja UPS Airlines. Boeing 747 -koneilla kentälle lentävät Evergreen International Airlines, Atlas Air ja Kalitta Air.
Lentoasemaa käytettiin vuonna 1997 elokuvan Air Force One kuvauksissa.
Joulukuussa 2006 PlanetSpace aloitti neuvottelut Ohion hallituksen kanssa laukaisukeskuksen rakentamisesta Rickenbackerin lentoasemalle.
Lentoyhtiöt ja kohteet.
Direct Air lopetti lentonsa Rickenbackerille maaliskuussa 2012 ja Vision Airlines syyskuussa 2012.
Parma (Ohio)

Parma on kaupunki Yhdysvalloissa, Ohion osavaltiossa. Se sijaitsee Clevelandin eteläpuolella ja kuuluu sen suurkaupunkialueeseen. Kaupungissa on ollut asutusta jo vuodesta 1816. Se kasvoi voimakkaasti toisen maailmansodan aikana ja jälkeen sekä teollistumisen takia että siksi että clevelandilaiset muuttivat lähiöihin, kuten Parmaan. Nykyisin Parmassa valmistetaan autonosia ja väriaineita.
Vuoden 2010 väestönlaskennassa Parman väkiluku oli 81 601.
Middletown (Ohio)

Middletown on kaupunki Yhdysvalloissa, Ohion osavaltiossa. Se sijaitsee Cincinnatin ja Daytonin puolivälissä ja lasketaan osaksi Cincinnatin suurkaupunkialuetta. Molempiin suurkaupunkeihin pääsee autolla puolessa tunnissa I-75-valtatietä pitkin.
Vuoden 2010 väestönlaskennassa Middletownin väkiluku oli 48 649.
Middletownin keskeinen sijainti ja hyvät liikenneyhteydet saivat sen kehittymään vilkkaaksi kauppapaikaksi, josta ympäröivän maaseudun tuotteita lähetettiin suurkaupunkeihin maanteitä, kanavia ja rautateitä pitkin. 
Paperin ja teräksen tuotanto ovat olleet tärkeitä Middletownin historiassa. Vuonna 2007 valmistui suuri sairaalakompleksi.
Abc kissa kävelee

ABC kissa kävelee on suomenkielinen lastenloru, josta on useita muunnelmia. Loru on aiheena Ruoholahden ala-asteen pihalla sijaitsevalle patsaalle. Veistoksessa harmaa kissa kiipeää tikapuita pitkin suuren punaisen A-kirjaimen päälle.
ABC kissa kävelee tikapuita pitkin taivaaseen.
ABC kissa kävelee päällä uusi hieno takki päässä keikkuu piippalakki.
ABC hiiri ajelee pikkuisissa rattahissa eipä niihin mahdu kissa.
Mentor (Ohio)

Mentor on kaupunki Yhdysvalloissa, Ohion osavaltiossa. Se sijaitsee Eriejärven rannalla noin 32 km Clevelandista koilliseen.
Vuoden 2010 väestönlaskennassa Middletownin väkiluku oli 47 159.
Mansfield (Ohio)

Mansfield on kaupunki Richlandin piirikunnassa Ohion osavaltiossa Yhdysvalloissa. Se sijaitsee Mohican-joen haarautumiskohdassa noin 100 kilometriä Columbuksesta koilliseen. Mandfield on piirikuntansa hallintokeskus. Vuoden 2019 arvion mukaan kaupungissa asui 46 599 asukasta. Vuosina 2010–2019 Mansfieldin väkiluku laski 2,6 prosenttia.
Samuel Morin

Samuel Morin (s. 12. heinäkuuta 1995 Kanada) on kanadalainen uransa päättänyt jääkiekkoilija, joka pelasi viimeksi NHL-seura Philadelphia Flyersin organisaatiossa. Pelipaikaltaan hän oli puolustaja. 
Philadelphia Flyers varasi isokokoinen ja pelityyliltään varaamisseuraansa muistuttavan Morinin ensimmäisellä kierroksella vuoden . Isokokoisesta ja perusvarmasta Morinista odotetaan ykkösparin puolustajaa NHL:llään. Morinin vahvuuksiin kuuluu ulottuvuus, vahva luistelu isokokoiseksi puolustajaksi, aggressiivisuus, kova lyöntilaukaus sekä tietynlainen perusvarmuus puolustuspäässä. Kehitettävää nuorella Morinilla on vielä hyökkäyspään yleispelaamisessa. Puolustaja oli mukana Flyersin vuoden 2013 tulokas- sekä harjoitteluleirillä, joiden jälkeen Morin lähetettiin takaisin QMJHL:llään junioriseuransa Rimouski Océanicin pariin.
Morin pelasi Rimouski Océanicissa lopulta neljä kautta 2011–2015. Viimeisellä kaudellaan hän oli voittamassa Océanicissa QMJHL:n mestaruutta. Ammattilaisuransa hän aloitti 2015–2016 Flyersin farmiseurassa AHL-liigan Lehigh Valley Phantomsissa. Seuraavalla kaudella Morin pelasi ensimmäisen NHL-ottelunsa Flyersissa.
Heinäkuussa 2021 Morin solmi yksivuotisen ja arvoltaan 750,000 dollarin arvoisen jatkosopimuksen Flyersin kanssa.
Ruskotunturi

Ruskotunturi on Oulussa Ruskon kaupunginosassa sijaitseva laskettelukeskus. Etäisyys Oulun keskustaan on noin seitsemän kilometriä. Keskus on rakennettu Ruskon kaatopaikan jätevuoren päälle. Rakennustyöt alkoivat 17. tammikuuta 2013 katuyhteyden rakentamisella Raitotieltä. Kadun rahoitti Oulun kaupunki. Laskettelukeskus avattiin 15. joulukuuta 2013. 
Keskuksessa on kolme hissiä ja viisi rinnettä. Suurin korkeusero on 49 metriä, ja pisin rinne on 390 metriä pitkä.
Kesäisin Actionpark Oulu järjestää paikalla rinneautoilua. 
Ruskoon avattiin bikepark 2021.
Fethullah Gülen

Muhammed Fethullah Gülen (27. huhtikuuta 1941 Korucuk, Erzurum, Pasinler, Turkki – 20. lokakuuta 2024 Saylorsburg, Pennsylvania, Yhdysvallat) oli Yhdysvalloissa, Pennsylvanian osavaltion Saylorsburgissa asunut turkkilainen suufilainen uskonoppinut, filosofi, kirjailija ja yhteiskunnallinen vaikuttaja. Aikaisemmin imaamina toiminut Gülen oli islamilaisen sufilaisuuden edustaja sen modernissa muodossa. Gülen painotti tieteen ja uskontojen välisen dialogin sekä demokratian merkitystä. Hän oli pasifisti ja korosti koulutuksen merkitystä yhteiskunnan rakentamisessa. Hänen ympärilleen muodostui poliittinen liike, jota kutsutaan Hizmet-liikkeeksi tai Fethullah Gülen -liikkeeksi, mutta se ei ole kiinteä organisaatio. 
Elämä ja opetukset.
Gülen syntyi Itä-Turkissa uskonnolliseen perheeseen virallisen tiedon mukaan 27. huhtikuuta 1941, mutta joidenkin tietojen mukaan hän olisi syntynyt 1938. Hänen isänsä oli imaami. Nuoruudessaan hän sai merkittävimpiä vaikutteita Said Nursilta, jonka oppeja hänen on tulkittu toteuttavan käytännössä. Gülen uskoo suufilaisuuden edustavan islamin uskon syvällisintä ydintä, ja hän on saanut vaikutteita tunnettujen mystikkojen, kuten Maulana Rumin ja Ibn Arabin, filosofiasta. Gülen on kirjoittanut useita filosofis-uskonnollisia teoksia, joissa hän käsittelee muun muassa nuorten kasvatusta, islamin uskon opetuksia ja suufilaisuuden peruskäsitteitä. Gülen on kirjoittanut artikkeleita islamilaista filosofiaa käsitteleviin julkaisuihin.
Muutto Yhdysvaltoihin.
Fethullah Gülen siirtyi Yhdysvaltoihin 21. maaliskuuta 1999 terveysongelmien vuoksi. Hän asui Saylorsburgissa Pennsylvaniassa.
Välirikko Erdoğanin kanssa.
Presidentti Recep Tayyip Erdoğan ja Gülen ajautuivat välirikkoon 2013 Turkin korruptioskandaalin jälkeen. Poliisi pidätti tutkinnan aikana useita Turkin hallituksen jäseniä, jotka olivat sekaantuneet lahjontaan ja laittomaan kultakauppaan. Erdoğan on väittänyt Gülenin olevan korruptiotutkinnan taustalla. Pian välirikon jälkeen Gülen julistettiin Turkissa terroristiksi.
Sen jälkeen kun Gülen ajautui välirikkoon Erdoğanin kanssa, häntä on kritisoitu voimakkaasti Turkin hallitusta tukevassa mediassa. Gülenia ja hänen järjestöään on esimerkiksi kuvattu valtiollisessa mediassa kurdivastaiseksi.
Gülen kiisti Erdoğanin syytökset ja korosti, että poliisit ja viranomaiset ovat suorittaneet velvollisuutensa pidättäessään Turkin korruptoituneen hallituksen edustajia. Erdoğan on syyttänyt Gülenin kannattajien olevan heinäkuussa 2016 tapahtuneen Turkin vallankaappauksen takana. Gülenin ideologiaa edistävä Yhteisten arvojen liitto on vastannut syytteisiin seuraavasti: 
Gülenin perustamalla liikkeellä on miljoonia kannattajia, se ylläpitää yliopistoja sairaaloita ja toimii yli 150 maassa eri puolilla maailmaa. Turkin parlamentin jäsen Hakan Şükür asettui voimakkaasti puolustamaan Hizmet (suom. 'palvelus') -liikettä joulukuussa 2013 Turkin hallituksen syrjittyä Gülenin perustamaa kouluverkkoa.
Kuusihaarakas

Kuusihaarakas ("Phaeoclavulina eumorpha") on ruotuhaarakkaiden sukuun kuuluva laji. Se ei ole myrkyllinen, mutta se ei sovi ruokasieneksi karvaan makunsa vuoksi.
Ulkonäkö.
Kuusihaarakas on väriltään kellertävä. Sen haarat ovat pystyjä ja ohuita.
Elinympäristö.
Kuusihaarakasta tavataan rehevissä kuusimetsissä.
Tuhkaminivetti

Tuhkaminivetti ("Pericrocotus divaricatus") on käpinkäisten heimoon kuuluva varpuslintu.
Levinneisyys.
Tuhkaminivettiä tavataan pesivänä Kiinan itäosissa, Venäjän kaakkoisosissa, Korean niemimaalla ja Japanissa sekä talvehtivana Intiassa ja Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi.
Pikkuminivetti

Pikkuminivetti ("Pericrocotus cinnamomeus") on käpinkäisten heimoon kuuluva varpuslintu.
Levinneisyys.
Pikkuminivettiä tavataan Etelä- ja Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi.
Lorain (Ohio)

Lorain on kaupunki Yhdysvalloissa, Ohion osavaltiossa. Se sijaitsee Eriejärven rannalla noin 40 km Clevelandistä länteen. Se on huomattava rahtisatama, jonka kautta kulkee hiiltä, rautamalmia ja kalkkikiveä. Nobelilla palkittu kirjailija Toni Morrison on kotoisin Lorainista.
Vuoden 2010 väestönlaskennassa Lorainin väkiluku oli 64 097.
Tuliminivetti

Tuliminivetti ("Pericrocotus igneus") on käpinkäisten heimoon kuuluva varpuslintu.
Levinneisyys.
Tuliminivettiä tavataan Kaakkois-Aasiassa. Laji on vähenemässä elinympäristöjen tuhoutumisen vuoksi, ja se on luokiteltu silmälläpidettäväksi.
Lakewood (Ohio)

Lakewood on kaupunki Yhdysvalloissa, Ohion osavaltiossa. Se sijaitsee Eriejärven rannalla Clevelandin länsipuolella. Sen aikaisempi nimi oli Rockport, se nimettiin uudelleen 1889 metsäisen järvenrannan mukaan. Lakewood on pääasiassa asuinaluetta, mutta siellä on vähän kevyttä teollisuutta.
Vuoden 2010 väestönlaskennassa Lakewoodin väkiluku oli 52 131. Väestöstä 88,12 % puhui englantia, 3,01 % arabiaa, 1,84 % espanjaa, 1,03 % albaniaa ja unkaria 0,74 %.
Floresinminivetti

Floresinminivetti ("Pericrocotus lansbergei") on käpinkäisten heimoon kuuluva varpuslintu.
Levinneisyys.
Floresinminivettiä tavataan Indonesiassa. Lajin kannankehitys on vakaa, ja se on luokiteltu elinvoimaiseksi.
Valkosiipiminivetti

Valkosiipiminivetti ("Pericrocotus erythropygius") on käpinkäisten heimoon kuuluva varpuslintu.
Levinneisyys.
Valkosiipiminivettiä tavataan Intiassa ja Myanmarissa. Lajin kannankehitys on vakaa, ja se on luokiteltu elinvoimaiseksi.
Harmaaposkiminivetti

Harmaaposkiminivetti ("Pericrocotus solaris") on käpinkäisten heimoon kuuluva varpuslintu.
Levinneisyys.
Harmaaposkiminivettiä tavataan Intian niemimaan pohjoisosissa, Etelä-Kiinassa, Taiwanissa ja Kaakkois-Aasiassa. Sen on kuvattu olevan suurimmaksi osaksi yleinen. Lajin kannankehitys on vakaa, ja se on luokiteltu elinvoimaiseksi.
Liekkiminivetti

Liekkiminivetti ("Pericrocotus ethologus") on käpinkäisten heimoon kuuluva varpuslintu.
Levinneisyys.
Liekkiminivettiä tavataan Kiinassa ja Etelä- ja Kaakkois-Aasian pohjoisosissa. Lajin kannankehitys on vakaa, ja se on luokiteltu elinvoimaiseksi.
Oriol Riera

Oriol Riera Magem (s. 3. heinäkuuta 1986 Vic, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Deportivo La Coruñaa ja on pelipaikaltaan hyökkääjä.
Riera siirtyi 5. heinäkuuta 2013 kolmivuotisella sopimuksella Osasunaan.
Lyhytnokkaminivetti

Lyhytnokkaminivetti ("Pericrocotus brevirostris") on käpinkäisten heimoon kuuluva varpuslintu.
Levinneisyys.
Lyhytnokkaminivettiä tavataan Himalajan alueella, Etelä-Kiinassa ja Kaakkois-Aasian pohjoisosissa. Lajin kannankehitys on vakaa, ja se on luokiteltu elinvoimaiseksi.
Fallujah (yhtye)

Fallujah on yhdysvaltalainen metallimusiikin yhtye, joka on perustettu vuonna 2007. Yhtyeen tyylilajeja ovat progressiivinen death metal ja tekninen deathcore.
Yhtye julkaisi kaksi demoa sekä yhden omakustanne-EP:n ennen sopimusta Unique Leader Recordsille maaliskuussa 2011. Yhtyeen esikoisalbumi "The Harvest Wombs" julkaistiin marraskuussa 2011. Albumi "Dreamless" julkaistiin Nuclear Blast Recordsin kautta vuonna 2016.
Sundanminivetti

Sundanminivetti ("Pericrocotus miniatus") on käpinkäisten heimoon kuuluva varpuslintu.
Levinneisyys.
Sundanminivettiä tavataan Indonesiassa. Lajin kannankehitys on vakaa, ja se on luokiteltu elinvoimaiseksi.
Nokiminivetti

Nokiminivetti ("Pericrocotus tegimae") on käpinkäisten heimoon kuuluva varpuslintu.
Nokiminivettiä tavataan Japanissa. Sitä on kuvattu melko yleiseksi, ja se on luokiteltu elinvoimaiseksi.
Agustín Yáñez

Agustín Yáñez (1904–1980) oli meksikolainen kirjailija. Hänen mestariteoksensa "Al filo del agua" (1947) ennakoi myöhemmän latinalaisamerikkalaisen kirjallisuuden kehityksen suuntaa. Hänen tekstinsä oli tajunnanvirtamaista, sisäistä monologia ja rakenteeltaan monikerroksista. Teossarja "La creación" (1959), "La tierra pródiga" (1960) ja "Las tierras flacas" (1962) kuvasi Meksikon kehitys vallankumouksesta eteenpäin, ja sen asemaa on Meksikon kirjallisuudessa verrattu Väinö Linnan eepokseen "Täällä Pohjantähden alla". Teossarjan kerronta on eleetöntä, ja Yáñez piirtää ynmpäristöt ja ihmisten hyvin yksityiskohtaisesti. Hän oli myös esseisti.
Yáñez oli Meksikon opetusministeri 1964–1970.
TOG2

TOG2 oli toisen maailmansodan englantilainen raskas panssarivaunu. TOG 2 -vaunuja ei valmistettu kuin yksi prototyyppi vuonna 1940, vaunun pohjat ovat ensimmäisestä maailmansodasta. TOG 2 -vaunu ei ikinä ollut varsinaisessa käytössä, koska se koettiin huonoksi ja sen valmistus lopetettiin ensimmäisen prototyypin jälkeen.
Panssarivaunu painoi noin 80 tonnia ja sen pituus oli 10,13 m; leveys 3,12 m ja korkeus 3,05 m. Vaunussa oli kuusi miestä: komentaja, ampuja, kaksi lataajaa, kuljettaja ja apukuljettaja.
Sen panssarit olivat kolmen senttimetrin paksuiset teräslevyt ja tykki oli QF 17 pdr (76,2 mm). Vaunussa oli myös 7,92 mm konekivääri. Vaunussa oli 12-sylinterinen Paxman-Ricardo, 600 hv:n dieselmoottori, joka toimi voimanlähteenä generaattorille, josta kaksi sähkömoottoria sai virtansa. Sen maksiminopeus oli vain 13 km/h tiellä.
Ukkokauniainen

Ukkokauniainen ("Chalcophora mariana") on pronssinvärinen kovakuoriainen. Se on pitkäikäinen hyönteinen. Toukkavaihe voi kestää jopa kuusi vuotta. Toukat elävät mäntymetsissä. Vuoden 2010 kansallisessa uhanalaisarvioinnissa laji katsottiin Suomessa alueellisesti hävinneeksi (RE).
Koko ja ulkonäkö.
Ukkokauniainen on 24–32 mm pitkä ja samalla Euroopan kookkain jalokuoriaislaji. Kuoriainen on muodoltaan pitkulaisen soikea ja melko litteä. Pohjaväri on pronssinhohtoisen tumma ja peitinsiivissä on epäsäännöllisen muotoisia pitkittäisiä painaumia, joiden pohjat ovat ruskean kuparinhohtoiset ja tiheään pisteiset. Vatsapuoli on tumman kullanhohtoinen ja siellä on tupsuittain kasvavia vaaleita karvoja.
Toukan syömäjälki puuaineksessa on noin senttimetrin levyinen litteä käytävä, joka on täynnä tiiviisti pakkautunutta purua. Kotelo-ontelo on vähintään 2 cm:n pituinen ja voi sijaita syvällä puun sisällä. Aikuisten kuoriaisten ulostuloaukot puun rungolla ovat soikeita, vähintään senttimetrin levyisiä ja ne saattavat säilyä tunnistettavina yli 100 vuoden ajan.
Levinneisyys.
Ukkokauniaisen levinneisyys ulottuu Länsi-Euroopasta ja Italiasta Siperiaan ja Iraniin. Pohjoismaissa lajilla on yksi esiintymä Norjassa Telemarkin maakunnassa sekä useampia Ruotsissa Ångermanlandin maakunnassa. Lisäksi siitä on tuore yksittäishavainto Hälsinglandin maakunnasta. Suomessa viimeisimmät havainnot lajista on tehty Taipalsaaresta vuonna 1953 ja sen jälkeen Nurmeksesta vuonna 1983. Nykyisin ukkokauniaisen katsotaan hävinneen Suomesta. Ruotsissa se on luokiteltu erittäin uhanalaiseksi.
Ruotsin havaintojen sijainnin vuoksi lajia kannattanee etsiä Suomessa sopivista elinympäristöistä Pohjanlahden rannikkoseuduilta.
Elinympäristö ja elintavat.
Ukkokauniaisen toukkakehitys tapahtuu kuolleiden mäntyjen rungoissa, joiden tulee olla riittävän kookkaita, kuorettomia ja maahan kaatuneita. Toukat elävät kelottuneen rungon kovassa pintapuussa ja niiden kehitys kestää 3–6 vuotta. Aikuiset kuoriaiset lähtevät liikkeelle heinä-elokuussa, talvehtivat, ja jatkavat elämäänsä vielä seuraavana vuonna toukokuulta heinäkuulle. Lajin elinympäristöjä ovat etenkin avoimet mäntymetsät, joissa on hiekkainen maaperä. Ruotsissa nykyinen esiintymä on kallioalueiden lakimetsissä.
Porsche Supercup -kausi 2014

Porsche Mobil 1 Supercup -kausi 2014 oli Porsche Supercup -sarjan 22. kausi. Kauden kilpailut ajettiin Formula 1 -sarjan kisaviikonloppujen yhteydessä. Kausi alkoi 11. toukokuuta Espanjan Barcelonassa. Kauden piti päättyä alun perin 12. lokakuuta uudella Venäjän Sotšin katuradalla, mutta kauden päätös korvattiin 2. marraskuuta Austinin Texasissa.
Sarjan mestaruuden voitti uusiseelantilainen Earl Bamber, toiseksi sijoittui puolalainen Kuba Giermaziak ja kolmanneksi saksalainen Michael Ammermüller.
Karhun kansa

Karhun kansa on suomenuskoa harjoittava uskonnollinen yhdyskunta Suomessa. Sillä oli 63 jäsentä vuonna 2022.
Historia.
Karhun kansa on perustettu jo vuonna 2010, mutta se rekisteröitiin uskonnolliseksi yhdyskunnaksi vasta 17. joulukuuta 2013. Se oli tuolloin Suomen historian ensimmäinen uuspakanallisuutta harjoittava uskonnollinen yhdyskunta.
Uskomukset.
Yhdyskunta pyrkii vaalimaan itämerensuomalaisten kansojen ennen kristinuskoa vallinneita uskomuksia ja perinteitä. Pohjana ovat suomalaiset kansanrunojen runokokoelmat ja suomalainen luonnonuskoinen perinne. Karhulla on erityinen asema yhdyskunnan jäsenille, sitä pidetään jumalolentona ja sille voidaan osoittaa rukouksia.
Karhun kansan uskontunnustus on katkelma karjalankielistä kansanrunoutta, joka on käännetty suomeksi ja nykyaikaistettu kieliasultaan. Uskontunnustuksessa kuvaillaan miten Iro-neito tulee neitseellisesti raskaaksi puolukasta ja synnyttää maailman alkujumalat. "Kalevalalla" ei ole uskonnollista merkitystä Karhun kansalle, vaan sen katsotaan olevan kaunokirjallinen teos.
Yhdyskunta pitää pyhänä kielenään kalevalaista kieltä, jossa uskotaan olevan erityistä väkeä. Muita Karhun kansan tunnustamia oppeja ovat esimerkiksi käsitys maailman jakautumisesta kolmeen kerrokseen sekä usko suomalaisiin jumaliin kuten Tapioon, Lemminkäiseen, Vellamoon, Jumiin ja Louheen. Rituaalin johtajaa kutsutaan yhdyskunnassa tietäjäksi. Jumalat eivät ole yhtä keskeisessä asemassa jäsenten hengellisessä elämässä kuin esimerkiksi kristinuskossa. Henkilön omat esivanhemmat eivät opin näkökulmasta ole jumalia, mutta vaikuttavat tämän elämään.
Juhlat.
Yhteisön tärkeimpiä uskonnollisia juhlia ovat tammikuussa oleva talvennapa, hela keväällä, 13. heinäkuuta vietettävä karhunpäivä sekä loka–marraskuussa vietettävä kekri. Kekri-aterialla katetaan erillinen paikka vainajille, joilta odotetaan suojelusta ja muuta apua. 
Vihkiminen.
Karhun kansalla on virallisen aseman myötä vihkimisoikeus. Yhteisö on esittänyt, että sen pyhinä pitämät paikat ovat uskonrauhan piirissä, mutta tätä ei ole testattu oikeudessa.
Ennakoidessaan 1. maaliskuuta 2017 voimaan tulevan sukupuolineutraalin avioliittolain vaikutuksia, Karhun kansa on ilmoittanut vihkivänsä myös samaa sukupuolta olevia pareja. Edellytyksenä vihkimiselle on, että "vihittävästä parista vähintään toinen kuuluu yhdyskuntaan tai hänellä on 'elävä suhde kotoperäiseen uskomusperintöön tai itämerensuomalaiseen mytologiaan'".
Yhdyskunnan yhtenä vihkijänä on Miika Vanhapiha, joka kuuluu yhdyskunnan perustajajäseniin. Hän on myös Suomen ensimmäinen uuspakanallisin menoin vihkimisiä toimittava henkilö.
Ohio Machine

Ohio Machine on yhdysvaltalainen lacrossen ammattilaisseura, joka pelaa Major League Lacrossessa. Joukkueen kotipaikka on Dalaware, Ohio. Joukkue on perustettu vuonna 2011. Joukkueen kotiareenana toimii Selby Field.
Historia.
MLL päätti tammikuussa 2011 laajentumisesta ja liigaan liittyivät Ohion lisäksi Charlotte Hounds. Huhtikuussa 2011 MLL ilmoitti, että uuden joukkueen nimi on Ohio Machine, edeltäjän Chicago Machinen mukaan. Chicago Machine pelasi liigassa vuosina 2006–2010.
Kausi 2012 oli joukkueen ensimmäinen liigassa. Machine jäi sarjan viimeiseksi, kun se onnistui voittamaan vain kaksi ottelua 14:stä pelatusta. Joukkueen paras pistemies oli 38 pistettä tehnyt hyökkääjä Chazz Woodson.
Seuraava kausi, 2013, oli kuin kopio edellisestä. Joukkue jäi samoilla tilastoilla liigan viimeiseksi. Joukkueen paras pistemies oli 35 pistettä tehnyt hyökkääjä Logan Schuss.
Djurgårdens IF Bandyförening

Djurgårdens IF Bandyförening on tukholmalaisen urheiluseuran Djurgårdens IF:n jääpallojaosto. Seura on voittanut maan mestaruuden kaksi kertaa. Seura pelaa Ruotsin toiseksi korkeimmalla sarjatasolla Allsvenskanissa.
Historia.
Djurgården IF (DIF) osallistui jääpallon Ruotsin mestaruuskilpailuihin ensimmäistä kertaa vuonna 1908 ja voitti heti ensimmäisellä osallistumiskerrallaan maan mestaruuden. Vuotta aiemmin järjestetyissä ensimmäisissä Ruotsin mestaruuskilpailuissa 1907 seura ei vielä ollut mukana. Toisen mestaruutensa Djurgården voitti 1912, tuolloin loppuottelu IFK Uppsalaa vastaan päättyi tasatulokseen 1-1 ja mestaruus päätettiin jakaa. Djurgården oli Ruotsin mestaruuskilpailujen alkuaikoina maan johtavia jääpalloseuroja, se pelasi loppuottelussa kuusi kertaa vuosina 1908-1916. Viimeisimmän kerran se on ollut loppuottelussa vuonna 1930.
Kaudella 2009-2010 Hammarby IF:n voittaessa eli edellisestä Tukholmaan menneestä mestaruudesta oli kulunut jo 78 vuotta, sillä viimeksi mestaruus tukholmalaisseuralle oli mennyt keväällä 1931 AIK:lle. Niinpä siihen asti Djurgårdenin kannattajat saattoivat huutaa "2 guld mer än Bajen!" eli kaksi kultaa enemmän kuin Hammarbyllä. Sen jälkeen kaudella 2012-2013 Hammarby IF voitti vielä toisenkin Ruotsin jääpallomestaruutensa, joten Djurgårdenin kannattajien huudolle ei ollut enää katetta.
Alkuaikojen jälkeen Djurgården ei ole saavuttanut suurta menestystä. Ruotsin jääpallomestaruus on ratkottu sarjamuotoisena vuodesta 1931 ja Djurgården on pelannut korkeimmalla sarjatasolla kahdeksan kauden ajan. Viimeksi se on pelannut korkeimmalla sarjatasolla kaudella 1965-1966.
Uudelleen Ruotsin jääpallon yläsarjoissa.
Djurgården IF tukholmalaisena suurseurana muodostui vuonna 1991 18 erillisestä lajijaostosta, joista muodostui tällöin omat itsenäiset seuransa kuitenkin säilyttäen aatteellisen yhteytensä vanhaan yhtenäiseen Djurgården IF:ään DIF-tunnuksen, seuranimiensä ja peliasujensa kautta.,
Djurgården IF:n jääpalloilu heikkeni 1990-luvulla niin, että 1999 seuralla ei ollut jääpallotoimintaa. Vuonna 2000 seura aloitti jääpalloilun uudelleen IV Divisioonasta. Seura voitti seuraavina vuosina IV Divisioonan ja III Divisioonan lohkonsa pelaten jo syksyllä 2002 II Divisioonassa.
Djurgården nousi Ruotsin jääpallon toiseksi korkeimmalle sarjatasolle Allsvenskaniin kaudella kaudella 2007-2008, mutta putosi Divisioona 1:een., Seuraavan kerran Djurgården nousi Allsvenskaniin kaudeksi 2015-2016. 
Nousun teki mahdolliseksi yhteistyö toisen tukholmalaisseuran Spånga Bromsten BK:n eli SBBK kanssa. SBBK:lla oli laaja junioritoiminta ja oma kenttä Spånga IP, jonne Djurgårdenkin oli siirtynyt 1990-luvulla. Taloudelliset ja kenttäkysymykset tekivät yhteistyökeskustelut SBBK:n kanssa ajankohtaiseksi. Niinpä seurat perustivat yhteisen edustusjoukkueen Spånga Djurgården, joka nousi kaudeksi 2015-2016 Allsvenskaniin.,
Pristerognathus

Pristerognathus (nimen merkitys: "”sahaajaleuka”") on sukupuuttoon kuollut Therocephalia-alalahkoon kuuluva terapsidisuku. Sukuun luetaan lajit: "Pristerognathus polyodon", "Pristerognathus baini", "Pristerognathus platyrhinus", "Pristerognathus peyeri" ja "Pristerognathus vanderbyli".
"Pristerognathus" eli nykyisen Etelä-Afrikan alueella Guadalupe-epookin (Capitan-vaiheen) aikana permikaudella noin 260 miljoonaa vuotta sitten. Se oli lihansyöjä. Tämän terapsidin mukaan on nimetty Pristerognathus Assemblage Zone. Se on kerrostuma, josta on löydetty esimerkiksi "Pristerognathusin" itsensä fossiileja.
Mathis Bolly

Mathis Gazoa Kippersund Bolly (s. 14. marraskuuta 1990 Oslo) on norsunluurannikkolainen jalkapalloilija. Hän edustaa Saksan 2. Bundesliigassa pelaavaa Fortuna Düsseldorfia.
Bollyn isä on norsunluurannikkolainen ja maajoukkueessa Bolly edustaa Norsunluurannikkoa.
Bolly on tunnettu räjähtävästä nopeudestaan.
Santa Rosan kansallispuisto

Santa Rosan kansallispuisto sijaitsee Costa Rican luoteisosassa Guanacasten maakunnassa Tyynenmeren rannikolla. Tämä maan vanhin kansallispuisto on osa Unescon maailmanperintökohteena olevaa Area de Conservación Guanacasten aluetta. Kansallispuistossa sijaitsee suurin osa Keski-Amerikan trooppisesta kuivasta metsästä. 
Historia.
Alueella on myös sotilashistoriallinen merkitys. Kansallispuiston rajojen sisällä olevalla alueella on ollut kolme taistelua, joissa on kukistettu Costa Rican valtaamisyritys. Valtaamisyrityksistä tunnetuimman teki filibuster William Walker, joka palkkasotureineen yritti valloittaa Costa Rican. Costaricalaiset joukot kuitenkin löivät heidät vuonna 1856 La Casonan tilalla. Santa Rosan kansallispuiston alueella sijaitsevassa La Casonassa (Suuri talo) sijaitsee nykyään museo, joka on omistettu tälle Santa Rosan taistelulle.
Tortugueron kansallispuisto

Tortugueron kansallispuisto sijaitsee Costa Rican itäosassa Limónin maakunnassa Karibianmeren rannikolla. Kansallispuisto on perustettu 1975, ja sitä on laajennettu kolme kertaa vuosina 1980, 1995 ja 1998. Puiston pinta-ala on 76 937 hehtaaria, josta 26 653 hehtaaria on maata. Kansallispuisto on Costa Rican tärkein merikilpikonnien muninta-alue. Nimi Tortuguero tarkoittaa kilpikonnien maata. Tortuguero on Costa Rican suosituimpia kansallispuistoja, vaikka sinne ei pääse kuin veneellä tai lentokoneella. Alueen kanaaleihin ja eläimistöön on myös helppo tutustua veneellä.
Corcovadon kansallispuisto

Corcovadon kansallispuisto sijaitsee Costa Rican länsiosassa Tyynenmeren rannikolla olevalla Osan niemimaalla Puntarenasin maakunnassa. Se on maan suurin kansallispuisto, ja siellä elää erilaisia kissaeläimiä kuten jaguaari, oselotti, puuma ja pitkähäntäkissa. 
Corcovadossa on vielä jäljellä Tyynenmeren rannikon aarniometsää. Siellä on myös muita elinympäristöjä, mangrovesuosta vuoristometsään. Puistossa elää 400 lintulajia, 20 niistä kotoperäisiä, ja 139 nisäkäslajia.
Cuyahoga

Cuyahoga on 130 kilometriä pitkä joki Yhdysvalloissa Ohion osavaltion koillisosassa. Se saa alkunsa kukkuloilta noin 56 kilometriä Clevelandista itään, virtaa lounaaseen Cuyahoga Fallsin kaupunkiin ja kääntyy siellä jyrkästi pohjoiseen. Se laskee Eriejärveen Clevelandissa.
Jokea on levennetty ja sen mutkia oikaistu niin että järvellä liikkuvat alukset voivat nousta jokea 8 kilometriä ylävirtaan.
Saasteet.
Cuyahogajoen uskotaan olleen tuhansien vuosien ajan paikallisten intiaanien kauppareitti. Connecticutin läntiselle valtaukselle saapuneet uudisasukkaat totesivat jyrkkälaskuisen joen sopimattomaksi omaan purjehtukseensa mutta johtivat siitä vettä Ohion ja Erien kanavaan, joka rakennettiin vuonna 1827. Kanavan myötä Ohion koillisosat teollistuivat nopeasti. Teollistumisen seurauksena Guyahoga saastui väestön ja tehtaiden jätevesistä ja sillä alkoi esiintyä jokitulipaloja, joista ensimmäiset tiedot ovat vuodelta 1868. Viimeisin yhdeksästä palosta tapahtui vuonna 1969, jolloin joen saaste- ja öljylautan palo vahingoitti kahta rautatiesiltaa. Tapaus sai kansallistakin huomiota ja Cuyahoga tuli tunnetuksi "palavana jokena". Palon aikalaislehdissä Cuyahogaa kuvailtiin joeksi, joka "heruu pikemmin kuin virtaa" ja johon ei "huku vaan mätänee". Nykyisin Cuyahogan ja sen sivujokien ja kosteikkojen vedenlaatua tarkkaillaan jatkuvasti. Joki on puhdistunut huomattavasti ja sen alueella viihtyy nykyisin monia sellaisiakin lajeja, jotka olivat aiemmin harvinaisia tai kokonaan kadonneet.
Akronin ja Clevelandin kaupunkien välillä Cuyahogan laakso muodostaa Cuyahoga Valleyn kansallispuiston. Puiston alueella on monia historiallisia rakennuksia, ja sen poikki kulkee 1800-luvulla rakennettu rautatielinja.
Lentopallon miesten 1-sarjakausi 2013–2014

Lentopallon miesten 1-sarjakausi 2013–2014 pelattiin alkusarjan kahdessa lohkossa. Kummankin lohkon kolme parasta jatkavat ylempään jatkosarjaan ja muut alempaan. Alkusarjat pelattiin loppuun joulukuussa. Ylempään jatkosarjaan jäävät alkulohkoissa pelattujen keskinäisten otteluiden tulokset voimaan, ja joukkueet kohtaavat kaksi kertaa jokaisen toisesta lohkosta ylempään loppusarjaan selviytyneen joukkueen. Alemmat jatkosarjat käynnistyvät "nollilta".
Ylempi jatkosarja.
Kuortaneen pelit päättyivät jatkosarjaan. Muut joukkueet pudotuspeleihin.
Pudotuspelit.
Pudotuspelien ensimmäinen kierros pelattiin kerrasta poikki -menetelmällä paremmin sijoittuneen kotikentällä. Välierät aloitettiin heikommin sijoittuneen kotikentällä. Mikäli otteluvoitot olivat tasan toisen ottelun jälkeen, pelattiin ratkaiseva lisäerä jatkoon pääsystä välittömästi toisen ottelun jälkeen. Loppuottelut pelattiin kahdesta voitosta, ensimmäinen ottelu jatkosarjassa heikommin sijoittuneen kotona.
Loppuottelut.
Särkät Volley on 1-sarjan mestari ja sai oikeuden anoa paikkaa mestaruusliigaan, Passarit liigakarsintaan Rantaperkiön Iskua vastaan.
Theriodontia

Theriodontia on terapsidien kladi, johon kuuluvat kladit Gorgonopsia, Therocephalia ja Cynodontia eli kynodontit, joihin kuuluvat myös nisäkkäät. Therocephalia ja kynodontit kuuluvat lisäksi yhteiseen kladiin Eutheriodontia, sillä ne ovat mitä todennäköisimmin toistensa sisarryhmät. Kaikki muut tämän kladin edustajista paitsi nisäkkäät ovat kuolleet sukupuuttoon.
Theriodontian nimesi Richard Owen vuonna 1876 kuvaamaan tuohon aikaan tunnettuja lihansyöjäterapsideja kuten "Gorgonops" ja "Galesaurus". Nykyisen luokittelun perustansa Theriodontia sai vuonna 1956, kun Watson ja Romer uudistivat terapsidien luokituksen uusien tietojen pohjalta. Koska nykyisin biologiassa ja paleontologiassa suositaan fylogeneettista systematiikkaa myös nisäkkäät luetaan Theriodontiaan, sillä niiden esimuodotkin kuuluivat siihen. Fylogeneettinen systematiikka luokittelee eliöitä niiden sukulaisuussuhteiden mukaisesti, jolloin taksoneiksi hyväksytään vain luonnollisia ryhmiä eli kladeja, jotka käsittävät esimuodon ja sen kaikki jälkeläiset.
Luokittelu.
Gorgonopsien sukulaisuussuhde Eutheriodontiaan ei ole kaikilta osin vielä selvillä. Joissain tutkimustuloksissa ei ole ollut täysin selvillä ovatko Gorgonopsia ja Eutheriodontian sisarryhmiä kuten yleisimmin oletetaan, vai onko Anomodontia sittenkin vielä läheisempää sukua Eutheriodontialle. Kuitenkin suurin osa näistä tutkimuksista edeltää varhaisimpien tunnettujen Anomodontiaan kuuluvien terapsidien jäänteiden löytymistä. Lisäksi Gorgonopseilla on myös havaittu joitain kallontakaisen luurangon yhtäläisyyksiä Biarmosuchian kanssa, joten myös se saattaa olla läheistä sukua Theriodontialle. 
Gorgonopsia on yksi vaikeimmin luokiteltavista synapsidien kladeista, sillä sen jäsenten kallon anatomia on muuttunut vain vähän niiden historian aikana, ja suurin osa sen taksoneista tunnistetaan verrannollisista ominaisuuksista. Kaikki Gorgonopsian jäsenet olivat sapelihampaisia petoja. Therocephalian ja kynodonttien edustajat ovat gorgonopseja paljon monimuotoisempia. 
Osa aikaisemmista tutkimuksista on asettanut Therocephalian aseman taksonina kyseenalaiseksi, mutta kattavempien tutkimusten tulosten valossa näyttää siltä, että se tosiaan on kynodonteista erillinen ryhmä, joka on niiden sisarkladi. Nisäkkäät kuuluvat kynodonttien kehityslinjaan, ja siinä ryhmään Prozostrodontia, johon kuuluu myös monia muita hyvin nisäkäsmäisiä muotoja, esimerkiksi heimo Tritylodontidae, jonka jäseniä pidettiin aikaisemmin varsinaisina nisäkkäinä. Myöhempi tutkimus on kuitenkin osoittanut, että Tritylodontidaen jäseniltä puuttuu nisäkkäiden leukanivelen rakenne, eikä niitä siksi enää lueta nisäkkäisiin. Myös osalle Therocephalian jäsenistä kehittyi kynodonteista riippumatta samantyyppisiä nisäkäsmäisiä piirteitä. 
Fylogenia.
Rubidge &amp; Sidor (2001):
E. Amson &amp; M. Laurin (2011):
Eutheriodontia

Eutheriodontia on terapsidien kladi, johon kuuluvat Therocephalia sekä kynodontit (Cynodontia), joka käsittää myös nisäkkäät. Nisäkkäät ovat Eutheriodontian jäsenistä ainoita, jotka eivät ole kuolleet sukupuuttoon.
Fylogenia.
Rubidge &amp; Sidor (2001):
E. Amson &amp; M. Laurin (2011):
Alina Tomnikov

Alina Tomnikov (s. 24. kesäkuuta 1988 Kerava) on suomen­venäläinen näyttelijä sekä ääni­näyttelijä. Hän on valmistunut teatteritaiteen maisteriksi vuonna 2013.
Varhainen elämä.
Alina Tomnikovin isä on pietari­lainen Dmitrij Tomnikov. Hänen vanhempansa tutustuivat Lenin­gradissa, jonka lääke­tieteellisessä instituutissa Tomnikovin suomalainen äiti opiskeli lääkäriksi. Perhe muutti 1980-luvun lopulla Suomeen.
Ura.
Tomnikovin tunnetuimpia rooleja ovat Anna elokuvassa "Love Records – Anna mulle Lovee" (2016) ja Milli Menninkäinen elokuvissa "Rölli ja kaikkien aikojen salaisuus" (2016) ja "Rölli ja kultainen avain" (2012) sekä Anna Myllylä televisiosarjassa "Down­shiftaajat 2" (2017), Jonna "Syke-"sarjassa (2017), Janna Laitinen televisiosarjassa "Hinnalla millä hyvänsä" (2015).
Tomnikovin ensi­esiintyminen Venäjällä keväällä 2017 maan suosituimman televisio­sarjan "Ekaterina" toisella tuotantokaudella. Hän näytteli sarjassa saksalaisen prinsessa Wilhelminan roolin. Tähän oli haettu juuri venäjää vaivatta puhuvaa näyttelijää, joka ei kuitenkaan olisi täysin venäläinen.
Elo­kuvien ja televisio­sarjojen lisäksi Tomnikov on näytellyt muun muassa Kansallis­teatterissa, Linnateatterissa, Ryhmäteatterissa sekä Keski-Uudenmaan Teatterissa. Hän näytteli myös "Putouksen" yhdeksännellä tuotanto­kaudella.
Tomnikovin innoittajina ovat olleet muun muassa muumit, Julia Roberts, George Clooney ja Milla Jovovich.
Tomnikov näytteli ensimmäisen pääroolinsa vuonna 2023 ensi-iltansa saaneessa "Järjettömän paska idea" -elokuvassa. Hänet valittiin siitä roolistaan European Film Promotionin (EFP) Shooting Stars -ohjelmaan, joka nostaa vuosittain esiin 10 lupaavaa näyttelijäkykyä.
Yksityiselämä.
Tomnikov meni kihloihin ohjaajana ja kuvaajana työskentelevän Lauri Laukkasen kanssa maalis­kuussa 2018, he avioituivat 7. heinä­kuuta 2019 ja saivat lapsen loppukesästä 2023.
Tomnikovin serkku on jääkiekkoilija Rami Määttä, joka pelaa Porin Ässissä.
Huberin talo

Huberin talo oli arkkitehti Theodor Höijerin suunnittelema, Helsingissä nykyisessä Forumin korttelissa, osoitteessa Mannerheimintie 14 (alun perin "Läntinen Heikinkatu 14") sijainnut koristeellinen uusrenessanssitalo.
Höijer oli itse osaomistajana vuonna 1891 rakennetussa talossa, jossa sijaitsivat myös hänen kotinsa ja toimistonsa. Lama ajoi kuitenkin hänet vararikkoon, jolloin hänen oli myytävä osuutensa talon toiselle omistajalle, Robert Huberille. Höijer jäi taloon vuokralle.
Talo purettiin vuonna 1960, kun sen silloinen omistaja Helsingin Säästöpankki (nykyinen Aktia-pankki) halusi tontille suuremman ja tehokkaamman toimistorakennuksen. Talon pääsisäänkäyntiä koristanut, kuvanveistäjä Robert Stigellin taideteos "Taide ja Tekniikka" pelastui, kun kaupunginmuseo otti sen talteen ennen purkua.
Tontille valmistui vuonna 1963 Kurt Simbergin suunnittelema Aktian talo. Se purettiin vuosina 2023–2024 uuden Signe-rakennuksen tieltä.
Pidättämiseen oikeutettu virkamies

Pidättämiseen oikeutettu virkamies on henkilö, jolla on oikeus tehdä pidätys. Pidättäminen on pakkokeino, joka loukkaa yksilönvapautta. Tämän vuoksi on oikeusvaltioissa tarkkaan määritelty, millä edellytyksillä ja kenen päätöksellä pidättämisen voi tehdä.
Pidättämiseen oikeutetut Suomessa.
Pidättämisen voi Suomessa kohdistaa vain rikoksesta epäiltyyn. Siitä saa päättää ja sen saa suorittaa vain "pidättämiseen oikeutettu virkamies." Asiasta säädetään pakkokeinolain (806/2011) 2 luvun 9 §:n 1 momentin 3 kohdassa. 
Pidättäminen on eri asia kuin kiinniotto. Poliisimiehen tehdessä kiinnioton ilman pidättämismääräystä, on siitä viipymättä ilmoitettava "pidättämiseen oikeutetulle virkamiehelle".
Pidättämiseen oikeutetun virkamiehen oikeuksia.
Pidättämisen lisäksi heillä on useissa eri laeissa säädettyjä oikeuksia ja velvollisuuksia, kuten oikeus toimia esitutkinnan tutkinnanjohtajana tai päätösvalta vangitsemisvaatimuksesta tai vangin yhteydenpidon rajoittamisesta. Myös pakkokeinojen käytöstä yleensä päättää "pidättämiseen oikeutettu virkamies".
Suomen laeissa "pidättämiseen oikeutettu virkamies" on laajalti käytetty käsite, johon viitataan usein esimerkiksi esitutkinnan tai poliisin toimivaltakysymyksissä. Pidättämiseen oikeutetuista virkamiehistä, jotka ovat poliiseja, käytetään myös nimitystä "pidättämiseen oikeutettu poliisimies" ja tullin tapauksessa nimitystä "pidättämiseen oikeutettu tullimies".
Pidättämiseen oikeutettuja virkamiehiä ovat:
Pidättämiseen oikeutetuista puolustusvoimien virkamiehistä säädetään laissa erikseen.
Pakkokeinoista päättäminen.
Tässä on lueteltu ja käsitelty niitä pakkokeinoja, joiden käytöstä voi yksin päättää tai sitä voi pyytää tuomioistuimelta "pidättämiseen oikeutettu virkamies".
Salaiset pakkokeinot.
Muun muassa telekuuntelua, televalvontaa, tukiasematietojen hankkimista, peiteltyä tiedonhankintaa, teknistä tarkkailua, teleosoitteen tai telepäätelaitteen yksilöintitietojen hankkimista, peitetoimintaa, valeostoa, tietolähdetoimintaa ja valvottua läpilaskua voidaan käyttää esitutkinnassa salassa niiden kohteilta. 
Pidättämiseen oikeutetut muualla.
Viro.
Tutkintaviranomaisella on oikeus pidättämiseen. Jos henkilö saadaan kiinni rikoksesta itse teossa tai välittömästi teon jälkeen tai jos hän yrittää paeta, kuka tahansa voi viedä hänet poliisille pidätettäväksi.
Saksa.
Yleinen syyttäjä tai poliisi voi pidättää epäillyn väliaikaisesti, jos hänet saadaan kiinni rikospaikalta tai hänen epäillään yrittävän paeta poistuessaan rikospaikalta. Yleinen syyttäjä tai poliisi voi myös pidättää epäillyn, jos viivästymisestä aiheutuu vaaraa ja asia on siksi kiireellinen, edellyttäen, että pidätysmääräyksen ehdot täyttyvät. Tämä edellyttää, että on olemassa pakottavia syitä epäillä henkilöä rikoksesta ja erityiset pidätysperusteet täyttyvät. Epäillyn pidätyshetkellä tuomari on jo voinut antaa pidätysmääräyksen yleisen syyttäjän pyynnöstä tai se voidaan antaa pidätyksen jälkeen. Pidätysmääräys voidaan antaa myös, jos tietyt tutkintatoimenpiteet, kuten kuulustelu tai henkilöön kohdistuva etsintä, on suoritettava käyttämällä pakkoa.